CELEX: C2005/082/30
Language: fi
Date: 2005-04-02 00:00:00
Title: Asia C-43/05: Euroopan yhteisöjen komission 3.2.2005 Saksan liittotasavaltaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/14
            
         Euroopan yhteisöjen komission 3.2.2005 Saksan liittotasavaltaa vastaan nostama kanne
   (Asia C-43/05)
   (2005/C 82/30)
   Oikeudenkäyntikieli: saksa
   Euroopan yhteisöjen komissio on nostanut 3.2.2005 Euroopan yhteisöjen tuomioistuimessa kanteen Saksan liittotasavaltaa vastaan. Kantajan asiamiehinä ovat Denis Martin ja Horstpeter Kreppel, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, ettei Saksan liittotasavalta ole noudattanut yhdenvertaista kohtelua työssä ja ammatissa koskevista yleisistä puitteista 27 päivänä marraskuuta 2000 annetun neuvoston direktiivin 2000/78/EY (1) 18 artiklan mukaisia velvoitteitaan, kun tämä ei 2.12.2003 mennessä ollut antanut (kaikkia) direktiivin noudattamisen edellyttämiä lakeja, asetuksia ja hallinnollisia määräyksiä tai vaihtoehtoisesti ilmoittanut niistä komissiolle. Tämä ei koske direktiivin säännöksiä syrjinnästä iän perusteella.
            
         
               2)
            
            
               velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika direktiivin 2000/78/EY täytäntöönpanolle syrjintää iän perusteella koskevien säännösten osalta ei ole vielä kulunut umpeen Saksan liittotasavallan osalta. Muita direktiivin säännöksiä koskevin osin määräaika on umpeutunut 2.12.2003.
   
      (1)  EYVL L 303, s. 16.